Pevninská šija

Pevninská šija (iné názvy: istmus, z gréckeho ἰσθμός)) je geografický termín, ktorý označuje úzky pruh pevniny obmývaný zvyčajne morom (prípadne jazerom), ktorý spája polostrov s pevninou alebo sa týmto termínom označuje podobné spojenie dvoch pevnín či kontinentov. Pevninská šija je opakom prielivu (vodnej úžiny, ktorá spája dve vodné masy).

Pevninské šije sú často miestami, kde boli vybudované prieplavy s cieľom skrátiť vzdialenosť morskej prepravy. Príkladmi najvýznamnejších prieplavov vybudovaných na mieste pevninskej šije je Panamský a Suezský prieplav.

 Zoznam pevninských šijí 
 Aucklandská šija – spája Aucklandský polostrov so zvyškom Severného ostrova Nového Zélandu
 Avalonská šija – spája Avalonský polostrov so zvyškom ostrova Newfoundland
 Dubrovnícka šija – spája dve mestské časti
 Karelská šija – nachádza sa medzi Ladožským jazerom a Fínskym zálivom
 Korintská šija – spája polostrov Peloponéz so zvyškom kontinentálneho Grécka 
 Šija Kra – spája Malajský polostrov s Áziou
 Panamská šija – spája Severnú a Južnú Ameriku
 Perekopská šija – spája Krym so zvyškom Ukrajiny
 Prasonisi – turisticky známa šija na ostrove Rodos
 Suezská šija – spája Áziu a Afriku
 Tehuantepecká šija – spája Severnú a Strednú Ameriku

 Referencie 

 Pozri aj 
Šija

 Zdroj 

Kategória:Geomorfológia